
Varsling om udmeldelse, da du ikke har bestået alle eksamener på første studieår (beståelseskravet i førsteårsprøven)
Aalborg Universitet (herefter AAU) sender dig dette brev for at gøre dig opmærksom på, at du ikke har bestået alle dine prøver på første 1. og 2. semester senest ved udgangen af andet studieår (beståelseskravet i førsteårsprøven).
AAU har på den baggrund rejst en sag om mulig udskrivning af dig fra universitet, idet du ikke længere opfylder betingelserne for at være indskrevet som studerende.
Du har mulighed for at komme med dine bemærkninger til sagen, inden AAU træffer afgørelse om udskrivning.
På STADS-selvbetjening under ”Resultater” kan du se, hvilke(n) prøve(r) du ikke har bestået på første studieår (1. og 2. semester).
Du kan kun fortsætte din uddannelse, hvis du søger om og modtager dispensation fra beståelseskravet.

Dispensation
Du har mulighed for at søge om dispensation fra beståelseskravet i førsteårsprøven. Hvis du søger om og modtager dispensation, vil du ikke blive udskrevet af universitetet.
Studienævnet kan give dispensation, hvis der foreligger usædvanlige forhold. Usædvanlige forhold kan f.eks. være egen sygdom, sygdom i nærmeste familie eller andre personlige, usædvanlige forhold.
Du bedes være opmærksom på, at de usædvanlige forhold som udgangspunkt skal være dokumenterede og relatere sig til de prøver, som du ikke har bestået, for at være dispensationsgivende.
Hvis du ønsker at søge om dispensation, skal du sende dispensationsansøgning inkl. dokumentation til Studienævn for XX på xxx@xxx.dk hurtigst muligt og senest den [14 dages frist].
Hvis studienævnet godkender din dispensationsansøgning, vil du kunne fortsætte på uddannelsen.
Hvis studienævnet ikke godkender din dispensationsansøgning, vil der blive truffet afgørelse om udskrivning, og du vil i givet fald blive udskrevet af AAU 14 dage efter, at du er meddelt afslaget.



Partshøring
Du har mulighed for at afgive dine bemærkninger, herunder gøre opmærksom på faktiske eller retlige forhold, der efter din opfattelse har betydning for sagen, inden AAU træffer afgørelse om udskrivning.

Bemærkninger skal sendes til studienævnet på XX hurtigst muligt og senest den [14 dages frist].
En ansøgning om dispensation fra beståelseskravet vil også indgå i vurderingen af sagen.

Du bedes være opmærksom på, at sagen vil blive afgjort på det foreliggende grundlag, hvis AAU ikke modtager en dispensationsansøgning og/eller dine bemærkninger til sagen inden fristens udløb. Det betyder, at AAU træffer afgørelse om, at du udskrives af AAU pr. [dato].


Retsgrundlag
§ 55, nr. 4, i bekendtgørelse nr. 288 af 17. februar 2026 om adgang til universitetsuddannelser tilrettelagt på heltid og erhvervskandidatuddannelser (universitetsadgangsbekendtgørelsen). Kan findes her.

§ 39, nr. 4, i bekendtgørelse nr. 310 af 18. februar 2026 om adgang til professions- og erhvervsrettede videregående uddannelser tilrettelagt på heltid (adgangsbekendtgørelsen). Kan findes her.
§ 30, stk. 3, i bekendtgørelse nr. 1121 af 19. september 2025 om eksamener og prøver ved universitetsuddannelser (eksamensbekendtgørelsen).

Førsteårsprøven er fastsat i § 18 i AAU’s tilmeldingsregler (regler af 1. september 2022 om tilmelding til undervisning og prøver ved Aalborg Universitet). Kan findes her. 

Har du spørgsmål, er du velkommen til at kontakte mig.


Med venlig hilsen

